Nafarroako Parlamentuko Eledunen Batzarrak, 2016ko azaroaren 14an egindako bilkuran, ondoko adierazpena onetsi zuen:

“1. Nafarroako Parlamentuak bere babesa adierazten die Nafarroako Justizia Auzitegi Nagusiak joan den ostiralean emandako epaiak ukitutako irakasleei, haien lanpostuak deuseztatu baititu, eta lanposturako duten eskubideari ere bai.

2. Nafarroako Parlamentuak bere kezka adierazten du, sortutako egoeraren eta oposiziogileei sorrarazitako kaltearen aurrean.

3. Nafarroako Parlamentuak Nafarroako Gobernuari babesa eskaintzen dio, epaia aurkaratzeko hartu duen erabakian, eta eskatzen dio neurriak har ditzan sortu den arazoa konpontzeko, lanpostuak ez ezik, hezkuntza publikoaren beharrizanak (kasu honetan, euskarazko hezkuntzarenak) ere bermatuta”.

